**Οδηγίες για τους συγγραφείς**

 **Τρόπος υποβολής**

Οι συγγραφείς οι οποίοι επιθυμούν να υποβάλουν προς δημοσίευση στο περιοδικό «ΚΟΙΝΩΝΙΑ» τις πρωτότυπες επιστημονικές εργασίες, μελέτες, άρθρα παρακαλούνται όπως λάβουν υπόψιν τις ακόλουθες οδηγίες:

Η έκταση κάθε υποβαλλόμενης εργασίας δεν πρέπει να υπερβαίνει τις **5.500**  λέξεις, μαζί με τους πίνακες, τα γραφήματα, τις εικόνες, τη βιβλιογραφία, τα παραρτήματα και τις περιλήψεις (σελίδα A4, 1,15 διάστιχο, κανονικά περιθώρια, γραμματοσειρά Times New Roman, μέγεθος 12΄). Στην αρχή του κειμένου πρέπει να υπάρχει περίληψη στην ελληνική και σε άλλη μία ευρωπαϊκή γλώσσα (έως 150 λέξεις εκάστη). Μετά από κάθε περίληψη, πρέπει να αναφέρονται έως πέντε λέξεις-κλειδιά στην ίδια γλώσσα.

Είναι απαραίτητο οι εργασίες να έχουν την εξής δομή: τίτλος, κείμενο, βιβλιογραφία, περιλήψεις, λέξεις-κλειδιά, στοιχεία του/των συγγραφέα/ων. Τα στοιχεία του/των συγγραφέα/ων πρέπει να περιλαμβάνουν ονοματεπώνυμο, ιδιότητα, ταχυδρομική διεύθυνση, τηλέφωνο και e-mail.

Οι τίτλοι της εργασίας, των υποενοτήτων, των πινάκων και των διαγραμμάτων δίνονται με bold. Μέσα στο κείμενο δεν επιτρέπει η χρήση bold χαρακτήρων ή υπογραμμίσεων. Επιτρέπεται η χρήση πλάγιων χαρακτήρων για έμφαση. Χωρίς τις παραπάνω προδιαγραφές η Συντακτική Επιτροπή του περιοδικού δεν δέχεται κείμενα για κρίση και δημοσίευση. Δεν δημοσιεύονται εργασίες που έχουν ήδη δημοσιευθεί ή που πρόκειται να δημοσιευθούν σε άλλο περιοδικό ή σε άλλη έκ­δοση παντός τύπου.

Οι εργασίες αποστέλλονται σε δύο αρχεία doc/ docx, το ένα με τα στοιχεία του συγγραφέα/ συγγραφέων και το άλλο ανώνυμα μόνο με τον τίτλο της εργασίας. Οι εργασίες προωθούνται για κρίση, ανώνυμα, σε δύο κριτές, ειδικούς στο αντικείμενο που αυτές πραγματεύονται. Τα ονόματα των κριτών δεν ανακοινώνονται. Ο συγγραφέας λαμβάνει τις παρατηρήσεις των κριτών **εντός δύο μηνών** μετά την υποβολή της εργασίας. Η Συντακτική Επιτροπή κρίνει αν η αναθεωρημένη εργασία, μετά τις υποδείξεις των κριτών, είναι δημοσιεύσιμη. Επίσης, η Συντακτική Επιτροπή έχει το δικαίωμα, πριν τη διεξαγωγή της κρίσης, να επιστρέψει μια εργασία που δεν εμπίπτει στο επιστημονικό πεδίο του περιοδικού, δεν πληροί τις προδιαγραφές του ή δεν έχει πιθανότητες δημοσίευσης.

Η έγκριση μιας εργασίας από τη Συντακτική Επιτροπή και η δημοσίευσή της δεν υποδηλώνει σε καμία περίπτωση την αποδοχή εκ μέρους της των απόψεων του συγγραφέα. Οι συγγραφείς διατηρούν τα πνευματικά δικαιώματα, αλλά όλα τα δικαιώματα έκδοσης (ηλεκτρονικής και έντυπης) ανήκουν στον ιδιοκτήτη και εκδότη.

**Τα άρθρα κατατίθενται** με βάση την παρακάτω ΦΟΡΜΑ και τις οδηγίες: [κάντε κλικ εδώ για να κατεβάσετε τη φόρμα](https://koinonia.petheol.gr/forma-apostolis-arthrou.docx)

**Τίτλος άρθρου (ελληνικά)** **Συνοπτικός, ακριβής**

**Paper’s title (αγγλικά)**

**Ονοματεπώνυμο/α συγγραφέα/ων**, Φορέας, Ιδιότητα, τίτλος, email

**Author/s’ Name and Surname,** Affiliation, e-mail

**Περίληψη:** Περιλαμβάνει με συνοπτικό τρόπο τα βασικά μέρη του άρθρου το θέμα, τα πεδία, τον σκοπό, τον τίτλο, τη μεθοδολογία, τη χρονική περίοδο, τις ομάδες στόχου, τα αποτελέσματα, τα συμπεράσματα της έρευνας, συζήτηση για περαιτέρω έρευνα. Η περίληψη πρέπει να είναι 150 λέξεις.

**Λέξεις κλειδιά: 3-5 λέξεις κλειδιά με κόμμα ανάμεσα.**

**Abstract:** Απόδοση της ελληνικής περίληψης στην αγγλική γλώσσα. Πρέπει να είναι 150 λέξεις.

**Key words:** **μετάφραση των 3-5 λέξεων με κόμμα ανάμεσα.**

Εισαγωγή

(σελίδα A4, 1,15 διάστιχο, κανονικά περιθώρια, γραμματοσειρά Times New Roman, μέγεθος 12΄).

**Κυρίως θέμα του άρθρου (αριθμημένα τίτλοι και υπότιτλοι)**

Οι εικόνες, οι πίνακες και τα σχήματα πρέπει να είναι ενταγμένα στη ροή του κειμένου και να έχουν διαδοχική αρίθμηση.

Οι εικόνες, οι πίνακες και τα γραφήματα πρέπει να φέρουν τίτλους και να αναφέρονται μέσα στο κείμενο.

 Οι πίνακες και τα γραφήματα πρέπει να είναι όπως ακολούθως:

**Πίνακας 1. Ο τίτλος κάθε πίνακα θα πρέπει να έχει γραμματοσειρά 10-στιγμών με έντονη γραφή και να τοποθετείται πάνω από το σώμα του πίνακα**

**Γράφημα 1. Ο τίτλος θα πρέπει να έχει γραμματοσειρά 10-στιγμών με έντονη γραφή και να τοποθετείται κάτω από το σχήμα.**

**Συμπεράσματα (Προαιρετικά: Συζήτηση - Προτάσεις)**

**Βιβλιογραφία**

 **Τρόπος βιβλιογραφικών αναφορών-βιβλιογραφίας**

Για λόγους ομοιόμορφης παρουσιάσεως έχει αποφασισθεί η εφαρμογή ενιαίας τυπολογίας βιβλιογραφικών αναφορών και βιβλιογραφίας κατά τη δημοσίευση των επιστημονικών εργασιών. Συγκεκριμένα:

i. Όταν γίνεται αναφορά ή παραπομπή σέ έργο αρχαίας ελληνικής, λατινικής ή χριστιανικής γραμματείας, ο τίτλος τού έργου τίθεται σέ πλάγια γράμματα, π.χ.: Αριστοτ. *Ἠθικὰ Νικομάχεια*, 1, 1095 a · *Ἠθικὰ Εὐδήμεια,* 1, 1095c.

ii. Όταν γίνεται αναφορά ή παραπομπή σέ βιβλίο, γράφεται το ονοματεπώνυμο τού συγγραφέα με όρθια στοιχεία, ο τίτλος τού βιβλίου μέ πλάγια, εκδοτικός οίκος, τόπος και χρόνος έκδοσης (όρθια) π.χ.:

Χρ. Γιανναράς, *Σχόλιο στο Άσμα Ασμάτων*, εκδ. Ίκαρος, Αθήνα 2016.

J. Naughton, *What is technology?*, Routledge. London 1994.

iii. Όταν γίνεται αναφορά ή παραπομπή σέ άρθρο επιστημονικού περιοδικού, γράφεται το ονοματεπώνυμο του συγγραφέα με όρθια στοιχεία, ο τίτλος τού άρθρου με όρθια εντός εισαγωγικών, ο τίτλος τού περιοδικού με πλάγια και με όρθια ο αριθμός τόμου, ο χρόνος εκδόσεως εντός παρενθέσεως, και οι αριθμοί των σελίδων τού άρθρου στο περιοδικό π.χ.:

Μ. Σακελλαρίου, «Η συνεργασία οικογένειας, σχολείου, κοινωνίας στα πλαίσια της προσχολικής αγωγής και εκπαίδευσης», *Παιδαγωγική-Θεωρία και Πράξη* 1 (2006), σσ. 21-37.

R. Mayer, «Multimedia learning: Are we asking the right questions?», *Educational Psychologist*, 32 1, (1997), σσ. 1-19.

iv. Όταν γίνεται αναφορά ή παραπομπή σέ συγκεκριμένη μελέτη η οποία περιλαμβάνεται σέ συλλογικό έργο ή πρακτικά επιστημονικού συνεδρίου, τίθενται σέ όρθια στοιχεία το ονοματεπώνυμο συγγραφέα και εντός εισαγωγικών ο τίτλος τής μελέτης, ενώ σέ πλάγια ο τίτλος τού συλλογικού έργου ή των πρακτικών π.χ.:

M. J. O’Neil and J. Egan, "Men’s and women’s gender role journeys: Metaphor for healing, transition, and transformation", στο: B. R. Wainrib (επιμ.), *Gender Issues Across the Life Cycle*, εκδ. Springer New York 1992, σσ. 107–123.

Σ. Μιχελουδάκης, «Το ζήτημα της υποχρεωτικότητας και του χαρακτήρα του μαθήματος των Θρησκευτικών υπό το πρίσμα της 115/2012 απόφασης του Διοικητικού Εφετείου Χανίων», στα Πρακτικά Πανελλήνιου Επιστημονικού Συνεδρίου. *Το Μάθημα των Θρησκευτικών. Προβληματισμοί-Επισημάνσεις-Προτάσεις*), Θεσσαλονίκη 20152, σσ. 339-349.

v. Όταν γίνεται αναφορά ή παραπομπή σέ πηγή ή δημοσίευση από το διαδίκτυο, αναγράφεται εκτός από τη διεύθυνση τού ιστοτόπου/ιστοσελίδας και η ημερομηνία προσβάσεως π.χ.:

Department of education, *Religious Education guidance in English schools: Non-statutory guidance 2010,* <http://publications.education.gov.uk/>. 23.07.2020.

**Βιογραφικά σημειώματα:** Του/Της/Των συγγραφέα/ων μέχρι 150-180 λέξεις το καθένα και σε μορφή μιας παραγράφου σε ξεχωριστή σελίδα στο τέλος του άρθρου.